|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΟΛΙΤΙΣΜΟΥ  ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΠΕΡΙΦ/ΚΗ Δ/ΝΣΗ Π.Ε. & Δ.Ε. ΚΕΝΤΡΙΚΗΣ ΜΑΚΕΔΟΝΙΑΣ ΔΙΕΥΘΥΝΣΗ Π.Ε. Ν. ΧΑΛΚΙΔΙΚΗΣ **6/θ ΔΗΜΟΤΙΚΟ ΣΧΟΛΕΙΟ ΑΦΥΤΟΥ**  Τ.Κ. 63 077 Άφυτος Χαλκιδικής  Τηλ - fax : 23740 91235  e-mail : mail@dim-afytou.chal.sch.gr  Πληροφορίες : Προδρόμου Νίκος | Άφυτος 4-2 -2015  Αρ. πρωτ : 8  ΠΡΟΣ : Ταξιδιωτικά Γραφεία  Κοιν.: Δ/νση Π. Ε. Ν. Χαλκιδικής |
| Θέμα: **«Πρόσκληση εκδήλωσης ενδιαφέροντος για εκπαιδευτική εκδρομή στην Αθήνα - Ναύπλιο»** | |
| O Διευθυντής του 6/θ Δ.Σ. Αφύτου ζητά εκδήλωση ενδιαφέροντος από τα τουριστικά γραφεία για τη διοργάνωση διδακτικής επίσκεψης του σχολείου στην Αθήνα, για τη χρονική περίοδο από 31/03/2015 έως 2/04/2015, με κριτήριο κατακύρωσης την οικονομικότερη – ποιοτικότερη προσφορά. Θα ληφθεί υπόψη η όσο το δυνατόν αναλυτικότερη περιγραφή των μέσων και των υπηρεσιών, η ποιότητα αυτών καθώς και η εμπειρία των τουριστικών γραφείων σε πολυήμερες εκδρομές. Συγκεκριμένα:   |  |  |  |  |  | | --- | --- | --- | --- | --- | | Ημερομηνία  επίσκεψης | Προορισμός | Διάρκεια επίσκεψης | Τάξεις | Αριθμός μαθητών και συνοδών γονέων και εκπαιδευτικών | |  |  |  |  |  | |  |  |  |  |  | | 31/03/2015 έως  2/04/2015 | Αθήνα - Δελφοί | 3 ημέρες | Ε΄και Στ΄ | τουλάχιστον 35  (15μαθητές -  2 εκπαιδευτικοί) |   **Η προσφορά θα πρέπει να περιέχει και να εξασφαλίζει τα παρακάτω :**   * Διασφάλιση ότι το λεωφορείο με το οποίο θα πραγματοποιηθεί η εκδρομή πληρεί τις απαιτούμενες από το νόμο προδιαγραφές για την μεταφορά των μαθητών. * Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού γραφείου και το ποσό που καθορίζει το σχολείο θα πρέπει να είναι τουλάχιστον 5πλάσιο του συμφωνηθέντος ποσού). * Σε περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κλπ.), δεν θα έχει καμία επιβάρυνση το σχολείο και θα επιστραφεί στο ακέραιο η τυχόν προκαταβολή που θα έχει δοθεί. * Διαμονή σε ξενοδοχείο τεσσάρων – πέντε αστέρων με πρωινό στο κέντρο της Αθήνας. Απαραίτητα θα αναφέρεται ονομασία του ξενοδοχείου, κατηγορία και περιοχή καταλύματος και υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής. Δίκλινα δωμάτια και τρίκλινα για τους μαθητές και γονείς – κηδεμόνες και μονόκλινα για τους εκπαιδευτικούς - συνοδούς. * Υπεύθυνο αρχηγό του γραφείου. * Οι μετακινήσεις θα γίνονται σύμφωνα με τη βούληση του σχολείου ανεξαρτήτως χιλιομέτρων και ωραρίου. Το πρόγραμμα περιλαμβάνει:   **1η μέρα: Άφυτος – Αθήνα**  **2η μέρα: Αθήνα**  **3η μέρα: Αθήνα – Δελφοί - Άφυτος**.   * Υποχρεωτική Ασφάλεια αστικής-επαγγελματικής ευθύνης, όπως ορίζει η κείμενη νομοθεσία. * Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή και συνοδού χωριστά. * Τη βεβαίωση ότι θα χορηγηθούν αποδείξεις πληρωμής στον κάθε γονέα/κηδεμόνα, χωριστά, μετά το πέρας της εκδρομής. * Ο Διαγωνισμός θα είναι μειοδοτικός με ποιοτικά κριτήρια επιλογής. * Οι προσφορές θα ανοιχθούν στις 12/02/2015 και ώρα 13:00 στο γραφείο του Διευθυντή. * Το Σχολείο διατηρεί το Δικαίωμα της ακύρωσης της εκδρομής, λόγω μη συμπλήρωσης του απαιτούμενου αριθμού μαθητών ή άλλης σοβαρής αιτίας, χωρίς αποζημίωση στο Τουριστικό Γραφείο. * Η αποδοχή των όρων της παρούσας πρόσκλησης δεσμεύει το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.   Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Οι προσφορές θα πρέπει να κατατεθούν σε κλειστούς φακέλους μέχρι και **την Τετάρτη 11-02- 2015 και ώρα 12.00 π.μ.** στο γραφείο του Διευθυντή του Δημοτικού Σχολείου Αφύτου. | |
| Ο Διευθυντής  **Προδρόμου Νικόλαος** | |